Larmen fra de gøende hunde er overdøvende hos Nordjyllands Internat lidt udenfor Hjallerup. Her har de haft en travl start i årets første tre måneder, hvor de indtil videre har givet nyt hjem til 25 hunde, 119 katte og i alt 20 kaniner og marsvin. - Sidste år og dette år har det været stigende. Vi har haft rigtig mange hundesager, siger Cathrine Cocks, kommunikationsmedarbejder på internatet, der hører under Dyrenes Beskyttelse. Her modtager de familiedyr, der er svigtede, herreløse eller nødstedte. Over hele landet er antallet af de såkaldte sociale sager steget fra 600 i 2020 til 915 sidste år hos Dyrenes Beskyttelse. - Det er som om, der er trykket hul på en eller anden byld. Nu får vi gang i det og får hjulpet de her hunde, siger Cathrine Cocks.

Opsummering:
Der er travlhed på landets dyreinternater.